text: Blotter på spil i Bramming
  12 november 2014 kl. 05.28
  Synet af en blotter mødte tirsdag aften to teenage-piger på stationen i Bramming.
  Da de to piger ved 18,30-tiden opholdt sig på stationen, trådte en 30-35-årig mand pludselig frem fra et skur og trak sine bukser ned og begyndte at onanere foran de to piger, hvorefter han tog flugten.
  Blotteren var - en del af tiden - iført mørke cowboy-bukser, sort jakke og havde sandsynligvis også en sort rygsæk med sig.
  - Fredag aften var der også en episode med en mand, der blottede sig på stationen i Bramming. Han var efter vidne-beskrivelse lidt yngre, men der kan godt være tale om, at det er den samme person, der på spil, siger vagtchef Claus Skovgaard fra Syd- og Sønderjyllands Politi til TV SYD.
  